ΑΠΟΦΑΣΗΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ

ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΩΝ

ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ

της 20ής Δεκεμβρίου 1990

περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα σιδηρουργικά προϊόντα, καταγωγής αναπτυσσόμενων χωρών

(90/672/ΕΚΑΧ)

<(BLK0)LA ORG="CCF">GR</(BLK0)LA>

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

1.Από την 1η Ιανουαρίου έως τις 31 Δεκεμβρίου 1991, οι δασμοί που ισχύουν για τα προϊόντα των παραρτημάτων Ι και ΙΙ αναστέλλονται εξ ολοκλήρου, στα πλαίσια των δασμολογικών ποσοστώσεων και των δασμολογικών οροφών.

H Iσπανία και η Πορτογαλία εφαρμόζουν για τα προϊόντα που αναφέρονται ανωτέρω τους δασμούς που καθορίζονται σύμφωνα με τα άρθρα 178 και 365 της πράξης προσχώρησης του 1985.

2.Το ευεργέτημα του καθεστώτος της παραγράφου 1 παρέχεται μόνον:

- σε καθεμία από τις χώρες και εδάφη που αναφέρονται στη στήλη 4 του παραρτήματος Ι όσον αφορά καθεμία από τις κατηγορίες των προϊόντων που περιλαμβάνονται στις αντίστοιχες στήλες 2 και 3,

- σε καθεμία από τις άλλες χώρες και εδάφη που αναφέρονται στο παράρτημα ΙΙΙ, εξαιρουμένης της Ρουμανίας, όσον αφορά τις ίδιες κατηγορίες προϊόντων,

- σε καθεμία από τις χώρες και εδάφη που αναφέρονται στο παράρτημα ΙΙΙ όσον αφορά τις κατηγορίες των προϊόντων που περιλαμβάνονται στο παράρτημα ΙΙ.

Pάντως, το κοινοτικό προτιμησιακό καθεστώς που εφαρμόζεται έναντι της Γιουγκοσλαβίας απορρέει αποκλειστικά από τις διατάξεις που περιέχονται στη συμφωνία περί των προϊόντων της ΕΚΑΧ (1) με τη χώρα αυτή.

3.Οι προτιμήσεις που παρέχονται με την παρούσα απόφαση αναστέλλονται προσωρινά για τα προϊόντα καταγωγής της Δημοκρατίας της Κορέας.

4.Η υπαγωγή στο ευεργέτημα του προτιμησιακού καθεστώτος που καθορίζεται με την παρούσα απόφαση εξαρτάται από την τήρηση της έννοιας της καταγωγής των προϊόντων που καθορίζεται, σύμφωνα με τη διαδικασία που προβλέπεται στο άρθρο 14 του κανονισμού (ΕΟΚ) αριθ. 802/68 (2) και περιλαμβάνεται στον κανονισμό (ΕΟΚ) αριθ. 693/88 (3).

5.Η διαχείριση των κοινοτικών ποσοστώσεων και οροφών γίνεται σύμφωνα με τις κατωτέρω διατάξεις.

TMHMA Ι

Dιατάξεις περί της διαχειρίσεως των κοινοτικών ποσοστώσεων για τα προϊόντα του παραρτήματος Ι

Άρθρο 2

H πλήρης αναστολή των δασμών, στα πλαίσια των κοινοτικών δασμολογικών ποσοστώσεων που αναφέρονται στο

άρθρο 1 παράγραφος 1, παρέχεται σε καθεμία από τις χώρες και εδάφη που περιλαμβάνονται στη στήλη 4 του παραρτήματος Ι, για εκείνα τα προϊόντα των στηλών 2 και 3 έναντι των οποίων παρατίθενται και για τα οποία αναφέρεται στη στήλη 5 το επί μέρους αντίστοιχο ύψος ποσοστώσεως.

Άρθρο 3

1.Τα κράτη μέλη διαχειρίζονται τις δασμολογικές ποσοστώσεις τους σύμφωνα με τις ίδιες διατάξεις τους.

2.Ο βαθμός στον οποίο τα μερίδια των κρατών μελών έχουν πραγματικά εξαντληθεί διαπιστώνεται βάσει των εισαγωγών των οικείων προϊόντων που προσκομίζονται στο τελωνείο βάσει δηλώσεων θέσεως σε ελεύθερη κυκλοφορία, σύμφωνα με τη δασμολογητέα αξία των αναφερθέντων προϊόντων, συνοδευόμενα από πιστοποιητικό καταγωγής σύμφωνο με τους κανόνες του άρθρου 1 παράγραφος 4.

Άρθρο 4

Kάθε κράτος μέλος επαναφέρει την είσπραξη των δασμών που είχαν ανασταλεί έναντι κάθε χώρας ή εδάφους, που αναφέρεται στη στήλη 4 του παραρτήματος Ι, αμέσως μόλις διαπιστώσει ότι ο καταλογισμός των εν λόγω προϊόντων καταγωγής της χώρας αυτής στην εθνική του ποσόστωση έφθασε το ύψος που προβλέπεται στη στήλη 6 του παραρτήματος Ι.

TMHMA ΙΙ

Dιατάξεις που αφορούν τη διαχείριση των κοινοτικών δασμολογικών οροφών που αναφέρονται στα προϊόντα των παραρτημάτων Ι και ΙΙ

Άρθρο 5

Mε την επιφύλαξη των άρθρων 6 και 7, το ευεργέτημα του καθεστώτος των δασμολογικών προτιμησιακών οροφών παραχωρείται:

- για προϊόντα του παραρτήματος Ι, σε καθεμία από τις χώρες και εδάφη του παραρτήματος ΙΙΙ, εκτός από τη Ρουμανία και από εκείνες που αναφέρονται, ενδεχομένως, στη στήλη 4 μέσα στα όρια των ποσών που ορίζονται στη στήλη 7 για καθεμιά κατηγορία προϊόντων,

- για τα προϊόντα του παραρτήματος ΙΙ, σε καθεμία από τις χώρες και εδάφη του παραρτήματος ΙΙΙ, μέχρι κοινοτικής οροφής ίσης με το 102% του υψηλότερου μέγιστου ποσού που ίσχυσε κατά το 1980, στα πλαίσια καθεμιάς από τις προτιμησιακές οροφές που ανοίχθηκαν κατά το έτος αυτό.

Άρθρο 6

1.Μόλις καλυφθούν σε κοινοτική κλίμακα οι καθοριζόμενες ή υπολογιζόμενες σύμφωνα με το άρθρο 5 και με τους εκεί προβλεπόμενους όρους προτιμησιακές οροφές για προϊόντα καταγωγής οποιασδήποτε χώρας ή εδάφους, που αναφέρεται στο άρθρο 1 παράγραφος 2, τα κράτη μέλη δύνανται να επαναφέρουν οποτεδήποτε, κατόπιν αιτήσεως ενός από αυτά ή της Επιτροπής, και για το σύνολο της Κοινότητας, την είσπραξη των αντίστοιχων δασμών για τις εισαγωγές των οικείων προϊόντων, καταγωγής καθεμιάς των εν λόγω χωρών ή εδαφών, μέχρι το τέλος της χρονικής περιόδου του άρθρου 1 παράγραφος 1.

2.Στα πλαίσια των προηγούμενων διατάξεων, η Επιτροπή συντονίζει τις διαδικασίες επαναφοράς των κανονικών δασμών, ανακοινώνοντας ιδίως την κοινή για όλη την Κοινότητα ημερομηνία, η οποία ισχύει άμεσα σε κάθε κράτος μέλος. Η ανακοίνωση αυτή δημοσιεύεται στην Επίσημη Εφημερίδα των Ευρωπαϊκών Κοινοτήτων.

3.Οι παράγραφοι 1 και 2 δεν ισχύουν για τις χώρες που αναφέρονται στο παράρτημα IV.

Άρθρο 7

O βαθμός στον οποίο οι οροφές έχουν εξαντληθεί διαπιστώνεται σε κοινοτικό επίπεδο βάσει των εισαγωγών που καταλογίζονται σύμφωνα με τους όρους του άρθρου 8 παράγραφοι 1 και 2.

TMHMA ΙΙΙ

Gενικές διατάξεις

Άρθρο 8

1.Ο πραγματικός καταλογισμός των εισαγωγών των οικείων προϊόντων έναντι των μεριδίων των ποσοστώσεων και των κοινοτικών οροφών πραγματοποιείται με το ρυθμό που τα προϊόντα αυτά προσκομίζονται στο τελωνείο βάσει δηλώσεων θέσεως σε ελεύθερη κυκλοφορία, σύμφωνα με τη δασμολογητέα αξία των εν λόγω προϊόντων, συνοδευόμενα από πιστοποιητικό καταγωγής σύμφωνο με τους κανόνες του άρθρου 1 παράγραφος 4.

2.Ένα εμπόρευμα δύναται να καταλογισθεί έναντι μιας οροφής ή να υπαχθεί στο ευεργέτημα μιας δασμολογικής ποσοστώσεως μόνον εφόσον το πιστοποιητικό καταγωγής που προβλέπεται στην παράγραφο 1 προσκομίζεται πριν από την ημερομηνία επαναφοράς της εισπράξως των δασμών.

3.Για τους σκοπούς της εφαρμογής της παρούσας απόφασης, οι συντελεστές μετατροπής σε εθνικά νομίσματα ποσών σεEcu, στα οποία εκφράζονται τα προτιμησιακά ποσά, είναι αυτοί που ορίζονται την 1η Οκτωβρίου 1990 και ισχύουν από την 1η Ιανουαρίου μέχρι τις 31 Δεκεμβρίου 1991 (1).

4.Κάθε τροποποίηση του καταλόγου των δικαιούχων, ιδίως με την προσθήκη νέων χωρών ή εδαφών, δύναται να συνεπάγεται μια αντίστοιχη προσαρμογή των ποσοστώσεων ή κοινοτικών οροφών.

Άρθρο 9

1.Τα κράτη μέλη ανακοινώνουν, μέσα στις έξι εβδομάδες που ακολουθούν το τέλος κάθε τριμήνου, στο Γραφείο Στατιστικής των Ευρωπαϊκών Κοινοτήτων, τα στατιστικά τους στοιχεία τα σχετικά με τα εμπορεύματα που τέθηκαν σε ελεύθερη κυκλοφορία στη διάρκεια του τριμήνου αναφοράς, με το ευεργετικό καθεστώς των δασμολογικών προτιμήσεων που προβλέπονται στην παρούσα απόφαση. Τα στοιχεία αυτά παρεχόμενα κατά κωδικό αριθμό της συνδυασμένης ονοματολογίας και, κατά περίπτωση, του Taric πρέπει να περιλαμβάνουν λεπτομερώς, ανά χώρα καταγωγής, τις αξίες, τις ποσότητες και τις συμπληρωματικές μονάδες που ενδεχόμενα απαιτούνται σύμφωνα με τα οριζόμενα στους κανονισμούς (ΕΟΚ) αριθ. 1736/75 (1) και ( ΕΟΚ) αριθ. 3367/87 (2).

2. Ωστόσο, όσον αφορά τα προϊόντα του παραρτήματος Ι που υπόκεινται σε οροφή, τα κράτη μέλη διαβιβάζουν στην Επιτροπή, ύστερα από αίτησή της, το αργότερο την ενδέκατη ημέρα κάθε μήνα, την κατάσταση των καταλογιστικών εγγραφών που πραγματοποιήθηκαν κατά τη διάρκεια του προηγούμενου μήνα.

Ύστερα από αίτηση της Επιτροπής όταν η οροφή καλυφθεί κατά ποσοστό 75%, τα κράτη μέλη ανακοινώνουν στην Επιτροπή, κατόπιν αιτήσεώς της, την κατάσταση των καταλογιστικών εγγραφών ανά δεκαήμερο. Αυτές οι καταστάσεις πρέπει να διαβιβάζονται εντός προθεσμίας πέντε ημερών από την παρέλευση κάθε δεκαημέρου.

Άρθρο 10

Tα κράτη μέλη λαμβάνουν, σε στενή συνεργασία με την Επιτροπή, όλα τα αναγκαία μέτρα για να εξασφαλίσουν την εφαρμογή της παρούσας αποφάσεως.

Άρθρο 11

Tα κράτη μέλη θεσπίζουν όλες τις αναγκαίες διατάξεις για την εκτέλεση της παρούσας αποφάσεως.

Άρθρο 12

H παρούσα απόφαση αρχίζει να ισχύει την 1η Ιανουαρίου 1991.

Βρυξέλλες, 20 Δεκεμβρίου 1990.

Ο Πρόεδρος

G. RUFFOLO

ΠΑΡΑΡΤΗΜΑ I<(BLK0)LA ORG="CCF">GR</(BLK0)LA>

«>ΘΕΣΗ ΠΗΝΑΚΑ>

ΠΑΡΑΡΤΗΜΑ II<(BLK0)LA ORG="CCF">GR</(BLK0)LA>

«>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ<(BLK0)LA ORG="CCF">GR</(BLK0)LA>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV<(BLK0)LA ORG="CCF">GR</(BLK0)LA>

>ΘΕΣΗ ΠΗΝΑΚΑ>